અહીં વાત થઈ રહી છે ભારતીય ક્રિકેટની. બીસીસીઆઇ મહિલા ખેલાડીઓને પોતાની વેબસાઇટ પર સ્થાન આપવાનું જરૂરી સમજતી નથી. મહિલા વિશ્વકપ-૨૦૧૭માં ભારતીય મહિલા ખેલાડીઓએ દેશનું નામ રોશન કરવા ઉપરાંત કરોડો લોકોનાં દિલ પણ જીતી લીધાં હતાં, જોકે ફાઇનલમાં ભારતીય મહિલા ટીમ હારી ગઈ. મહિલા ખેલાડી અને પુરુષ ખેલાડી વચ્ચે નાણાકીય રીતે તો ઘણી અસમાનતાઓ છે જ. પુરુષ ખેલાડીઓનો ‘કરોડ’ના આંકડામાં રૂપિયા મળે છે, જ્યારે મહિલા ખેલાડીઓને ‘લાખ’ના આંકડાથી સંતોષ માનવો પડે છે.